TAX
మూలధన లబ్దిపై పన్ను ఎగవేత రూ.80 వేలకోట్లు
ముంబై,: బినామి, బోగస్‌ కంపెనీల పేరిట దీర్ఘకాలిక మూలధన లబ్ధిపన్ను ఎగవేత 80వేల కోట్ల వరకూ ఉన్నట్లు కేంద్రప్రత్యక్ష పన్నులబోర్డు అభిప్రాయపడుతోంది. జాబితా కాని కంపెనీల్లో షేర్ల బదిలీపై మూలధన లబ్ధికి అనుగుణంగా పన్నులు ఉంటాయని ఈ పన్నులు ఎగవేతకు గురవుతున్నట్లు సిబిడిటి గుర్తించింది. ఖోకాకంపెనీలుగా చెపుతున్న ఇలాంటి అడ్రస్‌ లేని కంపెనీల చిరునామాలపేరిట 80వేల కోట్లు గుట్టుచప్పుడు కాకుం డా ఎగవేతకు గురవుతున్నట్లు సిబిడిటి ఛైర్మన్‌ సుశీల్‌చంద్ర ఫిక్కీ నిర్వహించిన సదస్సులో వెల్లడించారు. అయితే సహేతుకమైన ఇన్వెస్టర్లు, ఐపిఒ పెట్టుబడులు, ఉద్యోగులకు షేర్‌ ఆప్షన్‌ పథ కాలు వంటివి ప్రస్తుతం సిబిడిటి పరిశీలనలోనికి తీసుకోవడంలే దన్నారు. ఎక్కువశాతం బినామి, బోగస్‌ కంపెనీలను పన్నుల ఎగవేతకు వాడుకుంటున్నట్లు తేలింది. గత ఏడాది 80వేల కోట్ల రూపాయలమేర పన్నుల ఎగవేతకు గురైనట్లు తేలిందన్నారు. మొత్తం 1.5 మిలియన్‌ కంపెనీలున్న భారత్‌లో కేవలం 6.80 లక్షల కంపెనీలు మాత్రమే ఆదాయపు పన్ను రిటర్నులు దాఖలు చేస్తున్నాయని, ఎక్కువ కంపెనీలు కోకా కంపెనీలు అంటే బినామీ బోగస్‌ వంటి అడ్డదారులపట్టి పన్నులు ఎగవేస్తున్నట్లు తేలిం దన్నారు.
అంతేకాకుండా నల్లధనాన్ని వైట్‌గా మార్చుకునేందుకు సైతం ఉపకరిస్తున్నట్లు వివరించారు. గడచిన రెండుమూడేళ్లుగా ఈమార్గాన్ని దీర్ఘకాలిక మూలధన లబ్ధికి వినియోగిస్తున్నట్లు ఎక్కు వ కంపెనీలు, వ్యక్తులు ఈ మార్గాన్ని ఎంచుకుంటూ ప్రభుత్వానికి చెల్లించాల్సిన పన్నులను ఎగవేస్తున్నారని అన్నారు. ఆర్థిక మంత్రి అరుణ్‌జైట్లీ తన బడ్జెట్‌లో పదిశాతం దీర్ఘకాలిక మూలధన లబ్ధిపై పన్నును ప్రతిపాదించారు. ఎవరైతే జాబితా కాని కంపెనీల్లోని షేర్లను కొనుగోలుచేసారో వారికి ఈపన్ను వర్తింప చేస్తారు. 2004 అక్టోబరు తర్వాత షేర్లుకొను గోలుచేసి సెక్యూరిటీ లావాదేవీలపన్ను చెల్లించని పక్షంలో వారికి మూలధన లబ్ధిపై పన్ను వర్తి స్తుంది. ఈ పన్నువిధించడం ద్వారా ఇకపై ఇలాంటి బోగస్‌ వ్యవహారాలను కట్టడిచేయగలు గుతామన్నారు. ఈ విధానంలో వ్యక్తులు, సంస్థ లు తమ షేర్లను ఎక్కువ శాతం ముందస్తుగానే మార్కెట్‌ధరలు నిర్ణయిస్తారు. అలాగే వెనుక తేదీలతో కొనుగోలుచేస్తారు. కాంట్రాక్టర ్లనుంచి ముందుగా కొనుగోలుచేసినట్లు నోట్‌ తీసుకుంటా రు. ఏడాది పూర్తయిన తర్వాత బోగస్‌దారుల్లో మూలధన లబ్ధిపై ప్రయోజనాలను క్లెయించేస్తు న్నట్లు తేలింది. ఈ విధానాన్ని కట్టడిచేసేందుకు ప్రభుత్వం కొత్తగా పన్నువిధానం అమలుచేయక తప్పదన్నారు. సెక్యూరిటీస్‌ లావాదేవీల పన్ను పరంగా 2004లో విధించారు. జాబితాలయిన కంపెనీల షేర్లు సెక్యూరిటీపన్ను చెల్లించినపక్షం లో మూలధన లబ్ధిపై పన్నునుంచి మినహాయిం చారు. సహేతుకమైన ఇన్వెస్టర్లు, ఐపిఒ, ఎఫ్‌పిఒ, ప్లేస్‌మెంట్‌, ఇఎస్‌ ఒపిఎస్‌ వంటి వాటిజోలికి వెళ్లడంలేదని సుశీల్‌ చంద్ర అన్నారు.